### 7.     Drøftelse af prioritering af anlægsbevilling til vejvedligeholdelse i byområder i 2019

**Åbent**

Sagsnr.:                             J.nr.:                        Richardt Gregersen.:
326-2019-22233

**Sagstype**

Drøftelse.

**Resume og sagens baggrund**

På Kommunalbestyrelsens møde den 27.
februar 2019 er der frigivet en anlægsbevilling på 7,449 mio. kr. til
vejvedligeholdelse i byområder. Vedligeholdelsen omfatter kørebaner,
cykelstier, fortove, belysning og beplantning og foreslås koordineret med
trafiksikkerhedsindsatsen i 2019, i det omfang det muligt. Teknik- og
Miljøudvalget skal drøfte prioriteringen af anlægsbevillingen med henblik på
endelig beslutning på udvalgets møde den 4. april 2019.

**Indstillinger**

Chefen for Vej, Ejendom og Affald
indstiller, at udvalget drøfter administrationens forslag til prioritering af
anlægsbevillingen til asfaltvedligehold i 2019.

**Behandling**

Teknik- og Miljøudvalget.

**Sagsfremstilling**

[adresse] veje er registreret i
vejforvaltningssystemet [adresse], som løbende vedligeholdes blandt andet med
hensyn til vurderingen af vejenes tilstand. Vejene i byområder bliver derfor
tilstandsregistreret hvert 5.-7. år, senest i 2017. Udover
tilstandsregistrering fra [adresse] modtager kommunen henvendelser fra borgere
om dårlige veje, og administrationen udfører derudover selv løbende
tilstandsregistreringer og samler disse oplysninger.

I forslaget til prioritering af anlægsbudgettet til
vejvedligeholdelse i 2019, indgår derfor blandt andet data fra [adresse], borgerhenvendelser
og egne tilstandsregistreringer. Herudover indgår information om planlægning
hos ledningsejere og eventuelt virksomheder samt kommunens egne eventuelle
planer og andre projekter. De foreslåede prioriteringer er vist i Bilag 1 –
Morten Kristoffersen.

Der kan i løbet af året opstå ændringer i
forsyningsselskabernes prioritering, og dermed også et ændret behov for
koordinering af kommunes egne projekter. Der kan også vise sig enten gunstige
eller ugunstige priser ved udbud med videre. Derfor lægges der op til, at
administrationen kan foretage ændret prioritering på grundlag af data fra
[adresse], borgerhenvendelser og egne tilstandsregistreringer.

Særligt omkring [adresse] og [adresse]

Administrationen anbefaler, at der bliver lavet en
forundersøgelse på [adresse] vedrørende eventuel etablering af en fællessti
for bløde trafikanter. Der er i dag ringe fremkommelighed for bløde
trafikanter, og vejen ligger i et område med en karakter af et tættere bebygget
område, der strækker sig over en længde på 1,5 km. Forundersøgelsen udføres
koordineret med trafiksikkerhedsindsatsens projekt nr. 28. Desuden har
fjernvarmen meddelt, at deres ledninger i [adresse] og [adresse] er i en
forfalden tilstand, hvorfor de vil fremsætte planer i år med henblik på
istandsættelse i 2020.

Særligt omkring [adresse] og [adresse]

Kørebanen, fortovet og cykelstien på [adresse] og [adresse]
havnevej (fra [adresse]. [adresse] til [adresse]) ligger i en forfalden og
kritisk tilstand, hvorfor der bør foretages en istandsættelse i 2019.
Arbejderne på [adresse] vil blive koordineret med den nye vejgren i
rundkørslen [adresse], som skal betjene Rema 1000. I forbindelse med
projektet opgraderer Rema 1000 asfaltfortovet til flisebelægning ud for deres
parkeringsarealer og stien til Rynkevangskolen, se Bilag 3.

[adresse] og [adresse] er en del af kommunens
hovedfærdselsårer. For at give vejene en tidssvarende kvalitet og et bymæssigt
udtryk samt synergi med omkringliggende veje og bygninger, anbefaler
administrationen, at der foretages en opgradering af fortovet med flise- og chaussestensbelægning,
og at gamle belysningsmaster udskiftes med nye belysningsmaster. Det anbefales
samtidigt at tilføje beplantning således, at der opnås en sammenhæng med
beplantningerne på den sydlige del af [adresse] og den eventuelt fremtidige udvikling
af [adresse]. Den nordlige del af [adresse] er præget af uensartet bebyggelse
både i facadehøjde og facadelinie. Strategisk placerede gadetræer kan bidrage
til et veldefineret, smukt og harmonisk gaderum. Se Bilag 7 og projekt nr.
2019.KBL.01 fra Bilag 1.

Samtidig har administrationen igangsat en servicegennemgang
af signalanlægget [adresse]. Afhængigt af resultatet fra
servicegennemgangen anbefaler administrationen, at der bliver afsat midler fra
vejvedligeholdelsen i 2019 til udskiftning eller opgradering af signalanlægget.
Hvis det bliver tilfældet, anbefaler administrationen, at projekt nr. 2019.KLB.05
prioriteres fra Bilag 1. Yderligere information omkring krydset og
signalanlægget indgår i bilagene i dagsordenspunktet om prioritering af
trafiksikkerhedsindsatsen i 2019, projekt nr. 2018.7.

Bemærkninger til bilagene

De respektive forslag til vejstrækninger og
vedligeholdelsesarbejder i Bilag 1 er inddelt i områderne Kalundborg,
[adresse], Svebølle og Høng, og områderne er vist i oversigtskort i Bilag 3, 4,
5 og 6. Principperne for eventuel indretning af [adresse] er vist i Bilag 7.

Administrationens anbefalinger er vist i Bilag 2. Heraf
fremgår også forslag til projekter, som der kan indhentes pris på som option
for at kunne imødekomme eventuelle udsving i priser og eventuelt opståede
ændringer i forhold til de først prioriterede projekter.

Klimavenlig asfalt

Den nye generation af asfaltbelægninger, der kaldes
klimavenlig asfalt i daglig tale, bidrager til mindre CO2-udledning
og er med til at løse fremtidige miljøbelastninger. Der findes en række
produkter som genbrugsasfalt, asfalt med lav rullemodstand og asfalt produceret
og udlagt i lavere temperatur. Administrationen anbefaler, at der anvendes
klimavenlig asfalt i det omfang, det er muligt.

Alt efter hvilken type produkt og strækning, man har at gøre
med, vil prisen være lavere ved for eksempel anvendelse af genbrugsasfalt
fremfor traditionel, og man vil som udgangspunkt få den samme kvalitet. Det vil
til gengæld typisk være dyrere at anvende asfalt med lav rullemodsstand eller
asfalt produceret og udlagt i lavere temperatur. Hvis udvalget ønsker
klimavenlig asfalt, vil administrationen finde en balancegang mellem dyre og
billige metoder, idet de respektive vejstrækningers aktuelle omstændighed tages
i betragtning.

Proces

Morten Kristoffersen vil blive endeligt tilrettet på baggrund
af udvalgets drøftelser og fremlægges til endelig vedtagelse på udvalgets møde
den 4. april 2019.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Prioriteringslisten | 326-2019-55447 |
| Bilag 2 - Administrationen anbefaler | 326-2019-55449 |
| Bilag 3 - Oversigtskort, Kalundborg | 326-2019-55451 |
| Bilag 4 - Oversigtskort, [adresse] |
| Bilag 5 - Oversigtskort, Svebølle | 326-2019-54116 |
| Bilag 6 - Oversigtskort, [adresse] 326-2019-49159 |
| Bilag 7 - Principskitse - [adresse] 326-2019-54118 |